JNG-90
MKEK JNG-90 və ya digər adı ilə Bora-12 snayper tüfəngi Türkiyənin MKE şirkəti tərəfindən istehsal olunmuşdur. Türkiyənin Jandarm Genel Komutanlığının uzun çalışmalarından sonra meydana çıxan Bora-12 sonradan MKE şirkəti ilə birgə çalışmanın nəticəsində indiki vəziyyətini almış və seriyalı istehsala başlamışdır. MKE-nin Kırıkkale şəhərində yerləşən təsislərində istehsalı həyata keçirilən Bora-12 7.62 mm çapında və 1200 metr məsafədən hədəfi dəqiq vurmaq qabiliyyətinə sahib snayper tüfəngidir. Silahın konstruksiya işləri 2004-cü ildə başlamış və 2008-ci ilə qədər davam etmişdir.